**Ministru kabineta noteikumu projekta „Grozījums Ministru kabineta 2011. gada 1. februāra noteikumos Nr. 93 „Noteikumi par speciālo radiolīdzekļu izmantošanas kārtību un tehniskajām prasībām to darbībai”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Kopsavilkums nav aizpildāms saskaņā ar Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1punktu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījums Ministru kabineta 2011. gada 1. februāra noteikumos Nr. 93 „Noteikumi par speciālo radiolīdzekļu izmantošanas kārtību un tehniskajām prasībām to darbībai”” ir izstrādāts pēc Aizsardzības ministrijas iniciatīvas.Ministru kabineta 2011.gada 1.februāra noteikumi Nr.93 “Noteikumi par speciālo radiolīdzekļu izmantošanas kārtību un tehniskajām prasībām to darbībai” (turpmāk – MK noteikumi Nr. 93) izdoti saskaņā ar Elektronisko sakaru likuma 54.panta otro daļu, kas noteic, ka Ministru kabinets nosaka speciālo radiolīdzekļu izmantošanas kārtību, tehniskās prasības speciālo radiolīdzekļu darbībai un elektromagnētiskā izstarojuma ierobežošanai, objektus un gadījumus, kuros valsts aizsardzības un drošības vajadzībām var pielietot speciālos radiolīdzekļus nevēlamu radiosakaru pārtraukšanai. Minētais norāda uz likumā noteikto ietvaru Ministru kabineta noteiktajam deleģējumam, līdz ar to visam regulējumam, kas ietverts MK noteikumos Nr. 93 ir jāatbilst valsts aizsardzības un drošības vajadzībām.Nacionālās drošības likuma 1.panta pirmā daļa noteic, ka nacionālā drošība ir valsts un sabiedrības īstenotu vienotu, mērķtiecīgu pasākumu rezultātā sasniegts stāvoklis, kurā ir garantēta valsts neatkarība, tās konstitucionālā iekārta un teritoriālā integritāte, sabiedrības brīvas attīstības perspektīva, labklājība un stabilitāte.Saskaņā ar Nacionālo bruņoto spēku (turpmāk – NBS) likuma 6.panta pirmās daļas 1. un 3. punktu NBS uzdevumi ir valsts sauszemes teritorijas aizsardzība un neaizskaramības nodrošināšana, kā arī valsts jūras akvatorijas un gaisa telpas kontrole, aizsardzība un neaizskaramības nodrošināšana, kā arī piedalīšanās valsts apdraudējuma situāciju novēršanā normatīvajos aktos noteiktajā kārtībā.Atbilstoši Saeimas 2020.gada 24. septembrī apstiprinātās Valsts aizsardzības koncepcijas 2.2.apakšpunktam NBS mērķis ir nodrošināt valsts varas nepārtrauktību, spēju pieņemt lēmumus un ātri reaģēt uz negaidītu uzbrukumu, ātri lokalizēt slēptu agresiju, identificēt apdraudējumu, izvērtēt un likvidēt to. Vērienīgas militārās agresijas gadījumā NBS jānovājina un jāaizkavē pretinieks un jārada tam maksimāli zaudējumi. Valsts teritorijas okupācijas gadījumā NBS organizē sabiedrības pretošanās kustību.Savukārt Valsts aizsardzības koncepcijas 3.1.apakšpunkts noteic, ka NBS ir valsts aizsardzības stūrakmens. NBS attīstība ir jāveido tā, lai tā nodrošinātu efektīvāko aizsardzību pret potenciālajiem uzbrukuma scenārijiem. Aizsardzības sistēmai jāspēj laikus pamanīt apdraudējuma pazīmes.Ņemot vērā minēto, lai arī valsts aizsardzības nodrošināšana galvenokārt ir dažādu valsts institūciju, jo īpaši Nacionālo bruņoto spēku uzdevums, tomēr nacionālās drošības garantēšanā būtisku lomu spēlē arī sabiedrības ieguldījums, lai kopīgiem spēkiem sasniegtu stāvokli, kas garantē valsts neatkarību, saglabā konstitucionālo iekārtu un teritoriālo integritāti. NBS nespēja testēt iespējamos radiotraucējumus civilajām un koplietošanas radiofrekvencēm, var liegt iespēju NBS konstatēt informācijas apstrādes sistēmu nepilnīgo drošību, kas pretinieka radīta apdraudējuma gadījumā var ierobežot vai apturēt gan gaisa telpas radaru, gan jūras novērošanas sistēmu darbību, gan arī jebkādu elektronisku saziņu (mobilie sakari, elektroniskā saziņa, rāciju darbība u.tml.), tādējādi nodarot kaitējumu sabiedrības interesēm kopumā. Pretinieka radītie traucējumi vai pilnīga radiosakaru bloķēšana var radīt negatīvu ietekmi uz – piemēram, civilajā jomā – gaisa, ūdens transporlīdzekļu iespējamām avārijām, jo to pārvietošanās koordinēšana nav iespējama pretinieka radīto radiosakaru darbības traucējumu vai bloķēšanas dēļ, mobilo sakaru darbības traucējumi vai bloķēšana, elektroniskās saziņas neiespējamība, sabiedriskās kārtības uzturēšanas jomā – noziedzības līmeņa neierobežots pieaugums, jo Valsts policija nevar reaģēt uz izsaukumiem, izsaukumus nevar veikt, jo nav iespējama telefonsakaru darbība, Valsts policija nevar koordinēt noziedzības apkarošanu, jo rāciju darbība ir traucēta vai nenotiek vispār, valsts drošības jomā – ierobežotas iespējas koordinēt mobilizāciju, ierobežotas iespējas aizsargāt valsts noslēpuma objektus. Minētais rada būtisku valsts nacionālās drošības apdraudējumu.Ņemot vērā minēto, kontrolēti un profesionāli pārvaldīti īslaicīgie radiotraucējumi koplietošanas un civilajām radiosakaru sistēmām NBS informācijas apstrādes sistēmu (tsk. komandavdības) testēšanai pret iespējamiem radiotraucējumiem un manipulācijām no pretinieka puses, kas vienlaikus ļauj NBS trenēt savu aizsardzības un pretdarbības spēju, kā arī personālsastāvu, ir jāatzīst par samērīgiem zaudējumiem kopīga mērķa – nacionālās drošības – nodrošināšanai.Minēto mērķi iespējams sasniegt jau preventīvi radot iespējas būt gataviem ātri reaģēt uz jebkāda veida pretinieka kaitniecisku darbību, tostarp mūsdienās plaši izmantotās bezpilota mehānisku ierīču tehniskās iespējas radīt apdraudējumu tādiem stratēģiski svarīgiem objektiem, kam ir valsts aizsardzības objektu vai kritiskās infrastruktūras statuss. Lai NBS nodrošinātu efektīvāko aizsardzību pret potenciālajiem uzbrukuma scenārijiem, NBS personālsastāvam ir jābūt profesionāli un atbilstoši apmācītam, lai mobilizācijas vai kara gadījumā, tāpat arī diversijas vai citas NBS kaujas un reaģēšanas spējas ietekmēšanas gadījumā miera laikā, spētu reaģēt apsteidzoši pirms reālā kaitējuma nodarīšanas, kā arī tehniskās iespējas būtu pieteikami efektīvas un pārbaudītas darbībā. Ievērojot nepieciešamību – spēt ātri un efektīvi reaģēt uz apdraudējumu un novērst tā riskus – NBS personālsastāvam ir jābūt iespējai apgūt un izmantot tās rīcībā esošo tehnisko nodrošinājumu, tostarp speciālos radiolīdzekļus, trenējot savu spēju efektīvai pretdarbībai un savas informācijas apstrādes sistēmu aizsardzību, izspēlējot dažādus krīzes pārvarēšanas scenārijus, cita starpā, iesaistot NBS un sabiedroto spēku lietošanā esošos speciālos radiolīdzekļus, piemēram, iekārtu savietojamības un sadarbības kontekstā realizējot aktīva rakstura elektromagnētiskos pasākumus dažādos mācību scenārijos.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | NBS, veicot Nacionālo bruņoto spēku likuma 6.1 panta pirmās daļas 1.un 13.punktā definēto uzdevumu īstenošanas pasākumu, proti – nodrošināt vienību kaujas un mobilizācijas gatavību, konstatēja, ka šobrīd MK noteikumu Nr. 93 5.2.apkašpunkts neļauj NBS izmantot speciālos radiolīdzekļus personālsastāva apmācību nodrošināšanai, kā arī speciālo radiolīdzekļu veiktspējas un pretdarbības testēšanai. Minētais rada situāciju, ka NBS ir jābūt spējīgiem izmantot speciālos radiolīdzekļus, lai novērstu un pārvarētu valsts apdraudējuma situācijas, līdz ar to vienlaikus miera laikā NBS personālsastāvam nepieciešams trenēt savas prasmes un apgūt speciālo radiolīdzekļu izmantošanu. Šāda situācija rada apstākļus, ka NBS ir nepieciešams nodrošināt kaujas gatavību un prasmes pielietot tās rīcībā esošos materiāltehniskos līdekļus, vienlaikus NBS, izmantojot tās rīcībā esošos speciālos radiolīdzekļus mācību vajadzībām un militāro spēju valsts aizsardzības jomā īstenošanai miera laikā, var radīt prettiesisku traucējumu radiosakaru darbībā. Lai to novērstu, ir nepieciešams paplašināt NBS tiesības izmantot speciālos radiolīdzekļus.Saskaņā ar Elektronisko sakaru likuma 6.panta pirmās daļas 8.punktu valsts akciju sabiedrība “Elektroniskie sakari” pārbauda pieteikumus par kaitīgiem radiotraucējumiem radiosakaru darbībā, tostarp publiskajiem elektronisko sakaru tīkliem, noskaidro šo traucējumu avotus un pieņem lēmumu par traucējumu novēršanu. Ņemot vērā minēto, lai atvieglotu valsts akciju sabiedrības “Elektroniskie sakari” darbu radiosakaru darbības traucējumu konstatēšanā un izvērtēšanā, NBS un valsts akciju sabiedrība “Elektroniskie sakari” izveidos sadarbības mehānismu tādai informācijas apmaiņai, kas ļautu valsts akciju sabiedrībai “Elektroniskie sakari” secināt par speciālo radiolīdzekļu radīto traucējumu plānotās un paredzamās situācijās likumību.Grozījums MK noteikumos Nr. 93 izstrādāts, lai izpildītu no Nacionālo bruņoto spēku likuma 6. panta izrietošos uzdevumus (valsts teritorijas aizsardzība, neaizskaramības nodrošināšana un valsts apdraudējuma situācijas novēršana), kā arī, lai novērstu potenciālus draudus militāriem objektiem, militāro uzdevumu izpildei militāro mācību laikā, un lai trenētu un apmācītu NBS personālsastāvu speciālo radiolīdzekļu izmantošanā, kā arī speciālo radiolīdzekļu veiktspējas testēšanai. NBS speciālos radiolīdzekļus izmantos:a. šādu apdraudējuma gadījumu novēršanai: 1) pret militāro objektu (infrastruktūru), vai objektā esošajām personām vērsts attālināti vadāmas bezpilota mehāniskās ierīces uzbrukums uz sauszemes vai jūrā vai tā mēģinājums;2) terora akts, sabotāža, diversija un cita graujoša darbība vai to mēģinājums militārā objektā, militāro mācību norises vietā vai to tuvumā, līdz apdraudējuma risku samazināšanai vai pārvarēšanai;3) nezināmas izcelsmes sprādzienbīstamas iekārtas vai ierīces izvietošana (uzstādīšana) militārā objektā, vai militāro mācību norises vietā vai to tuvumā;b. ja tas ir nepieciešams speciālo operāciju izpildei un nodrošināšanai (piemēram, ķīlnieku atbrīvošanai, teroristu darbības un koordinācijas ierobežošanai, sabiedriskās kārtības traucējumu novēršanai);c. lai apmācītu un trenētu personālsastāvu speciālo radiolīdzekļu lietošanā, kā arī veiktu speciālo radiolīdzekļu darbības testēšanu.d. lai veiktu savu informācijas sistēmu veiktspējas testēšanu un noturības pārbaudi pret iespējamu pretinieka speciālo radiolīdzekļu lietošanas gadījumu.Īstenojot elektroniskos (elektromagnētiskos) pretpasākumus, (elektroniskās pretdarbošanās paņēmienus), ar speciālajiem radiolīdzekļiem NBS novērsīs:1) iespējamo personālsastāva savainošanu vai pat bojāeju;2) aizsargājāmā objekta infrastruktūras, tā funkcionēšanai nozīmīgu iekārtu un līdzekļu iznīcināšanu vai bojāšanu;3) potenciālos zaudējumus vai bojājumus NBS vienību bruņojumam un ekipējumam; 4) potenciālos ierobežojumus NBS vienības rīcības un kustības brīvībai (kaujas spējām), operāciju (uzdevumu) izpildei;5) klasificētas un aizsargājamas informācijas iespējamo nesankcionēto ieguvi un tās kompromitēšanu.Ņemot vērā minēto, MK noteikumu Nr. 93 5.2. apakšpunkts ir izteikts jaunā redakcijā, paplašinot NBS tiesības to uzdevumu izpildē pielietot speciālos radiolīdzekļus. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija, Nacionālie bruņotie spēki, Militārās izlūkošanas un drošības dienests. |
| 4. | Cita informācija | Nav  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nacionālie bruņotie spēki. |
| 2. | Tiesiskā regulējuma ietekme uz tautsaimniecību un administratīvo slogu | Nav |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Nacionālie bruņotie spēki |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. |  Nacionālie bruņotie spēki spēs efektīvi veikt tiem likumā noteiktos uzdevumus un sniegt atbalstu valsts drošības un teritorijas neaizskaramības nodrošināšanā.  Noteikumu projekta izpildes rezultātā nav plānota jaunu institūciju izveide, esošu institūciju likvidācija vai reorganizācija. Noteikumu projekta izpildei nav ietekmes uz iesaistīto institūciju cilvēkresursiem, funkcijām un uzdevumiem.Institūciju darbības organizēšana netiek ietekmēta. |
| 3. | Cita informācija | Nav. |

Ministru prezidenta biedrs,

aizsardzības ministrs Artis Pabriks

Jeršova 67071901

sandra.jersova@mil.lv

Plenkovs 67335141

aivars.plenkovs@mod.gov.lv